Brevik (Sarpsborg)

Brevik er en bydel i Sarpsborg, og ligger sør for byens sentrum. Bydelen har  nærhet til skog og mark, kort vei til Glomma og passeres av E6. Brevik er hjemstedet til ishockeyklubben Sparta Warriors, noe som trekker mange mennesker på kampdagene. Sparta Sarpsborg Fotball har for øvrig sin treningsbane ved siden av ishallen Sparta Amfi.

 Kollektiv 
Brevik betjenes av ruten Brevik-Alimhaugen som har avgang fra Sarpsborg Bussterminal. Reisen fra sentrum tar ca. 10 minutter og kjøres av moderne busser.

 Handel 
Kjøpesenteret Stopp Tune og hypermarkedet Coop Obs! ligger begge på Tunejordet, som er en del av Brevik. Tunejordet har flere store varehus og forretninger, som Elkjøp, Plantasjen og Skeidar, samt en lang rekke bilforretninger.

Kategori:Bosetninger i Sarpsborg